open-index/open-wikipedia-markdown huggingface dataset:
Muzikos asociacijos metų apdovanojimai 2021

**M.A.M.A. muzikiniai apdovanojimai 2021** buvo įteikti Žalgirio arenoje, Kaune, 2022 m. sausio 28 dieną. Apdovanojimų ceremoniją vedė Justė Arlauskaitė-Jazzu ir Tomas Sinickis.

Daugiausiai statulėlių, po 3 laimėjo Justinas Jarutis ir The Roop grupės.

## Nominacijos

2021 m. gruodžio 17 d. tiesioginės transliacijos metu buvo paskelbti apdovanojimų nominantai.

Laimėtojai pažymėti **paryškintu** šriftu.

### Metų proveržis
* Angelou
* '''Gabrielė Vilkickytė'''
* Kedrostuburas
* Monikaze
* Vilius

### Metų elektroninės muzikos atlikėjas
* Five Rituals
* Fume
* Gardens of God
* **[[Monikaze]]**
* Ten Walls

### Metų popmuzikos grupė, atlikėja ar atlikėjas
* Jazzu
* Jessica Shy
* Justinas Jarutis
* Vaidas Baumila
* '''The Roop'''

### Metų tradicinės pop muzikos atlikėjas
* **[[Inga Jankauskaitė]]**
* Pikaso
* Saulius Prūsaitis
* Superkoloritas
* The Ditties

### Metų alternatyvios muzikos atlikėjas
* Arklio galia
* Kabloonak
* Migloko
* **[[shishi]]**
* Sraigės efektas

### Metų hiphop muzikos atlikėjas
* Erkė
* Ironvytas
* **[[8 Kambarys]]**
* Niko Barisas
* OG Version

### Metų progresyvios pop muzikos atlikėjas
* Angelou
* Daiva
* '''Evgenya Redko'''
* Free Finga
* Migloko

### Metų roko atlikėjas
* Akli
* Džordana Butkutė
* Egomašina
* Flash Voyage
* **[[jautì]]**

### Metų grupė
* Golden Parazyth
* jauti
* Saulės kliošas
* SEL
* **[[The Roop]]**

### Metų koncertinis atlikėjas
* Andrius Mamontovas
* Inga Jankauskaitė
* Jazzu
* **[[Justinas Jarutis]]**
* SEL

### Metų atlikėjas
* Andrius Mamontovas
* Daddy Was a Milkman
* FC Baseball
* Inga Jankauskaitė
* **[[Justinas Jarutis]]**

### Metų vaizdo klipas
* Evgenya Redko – „Vandenyne“
* Free Finga – „Atlanta“
* Happyendless – „Paliekant žemę“
* Jazzu – „Vasara“
* **[[The Roop]] – „Discoteque“**

### Metų albumas
* Donny Montell – „1987“
* FC Baseball – „Vorai“
* Free Finga – „Dėmesio!“
* Inga Jankauskaitė – „Švyturys“
* **[[Justinas Jarutis]] – „Tavęs Manęs Savęs“**

### Metų daina – kūrinys
* Donny Montell ir Džordana Butkutė – „17“
* Jazzu – „Vasara“
* Justinas Jarutis ir Jessica Shy – „Rugpjūtis“
* **[[Vaidas Baumila]] – „Kunigunda“**
* The Roop – „Discoteque“

## Statistika

## Nuorodos
* M.A.M.A. muzikos apdovanojimų tinklalapis
* Įrašas

## Šaltiniai
Šv. Pranciškaus malda

**Šv. Pranciškaus malda**, dar vadinama **Taikos malda** – plačiai paplitusi nežinomos autorystės krikščioniška malda už taiką. Nors dažniausiai siejama su italų šventuoju Pranciškumi Asyžiečiu, šios maldos pats šv. Pranciškus nebuvo užrašęs savo raštuose, o pirmąkart išspausdinta ji sutinkama tik 1912 m. Pirmąkart pasirodė prancūzų kalba, Paryžiuje įsikūrusios katalikiškos organizacijos *La Ligue de la Sainte-Messe* (šv. Mišių lyga) leidžiamame dvasinio pobūdžio žurnale *La Clochette* (Varpelis). Maldos autorystė nenurodyta, tačiau spėliojama, kad ją galėjęs parašyti šv. Mišių lygos įkūrėjas tėvas Eseras Bukerelis. Malda buvo gausiai platinama Pirmojo ir Antrojo pasaulinių karų metais. Malda buvo ne kartą adaptuota ir įdainuota, jos ištraukas citavo pasaulio lyderiai ir garsenybės, o įtrauki kalba ir siunčiama žinia sulaukė prielankumo ne tik iš katalikų ir krikščionių. Šv. Pranciškaus maldos vertimas į lietuvių kalbą išpopuliarėjo XXI a. antrajame dešimtmetyje.

## Tekstas
Daugumoje publikuotų maldos versijų tekstas yra dirbtinai sutrumpintas ar perfrazuotas. Žemiau pateikiamas pilnas (originalus) tekstas, koks jis buvo publikuotas 1912 m., ir vertimas į lietuvių kalbą.

### Pranciškonų požiūris
Pranciškonų ordinas nepriskiria šios maldos prie oficialių „Šv. Pranciškaus maldų“.. Kita vertus, lietuvių pranciškonų parapijos interneto svetainėje ši šiek tiek sutrumpinta ir perfrazuota malda yra publikuojama pavadinimu *Šv. Pranciškaus (Taikos) malda*. Bažnyčios istorikas yra pastebėjęs, kad pirmojoje teksto dalyje vartojama konstrukcija („leisk“ lietuviškai, arba *que je* prancūziškai) yra netipiškai į save orientuota ir nebūdinga šv. Pranciškui.  Nepaisant to, malda yra rekomenduojama paties ordino, autorystės nepriskiriant šv. Pranciškui.

Tuo tarpu yra pastebėta, kad antroji maldos dalis turi panašumų su Egidijaus Asyžiečio, vieno iš artimų Pranciškaus Asyžiečio bendražygio ištartais žodžiais:

## Maldos citavimas

1986 m. Popiežius Jonas Paulius II padeklamavo šią maldą atsisveikindamas su pasauliniais religiniais vadovais, su kuriais buvo susitikęs į pirmąjį Pasaulinės maldos už taiką metu Šv. Pranciškaus bazilikoje Asyžiuje.

Motina Teresė šią maldą įtraukė į religinės kongregacijos, kurią įkūrė, rytinę maldą. 1979 m. atsiimdama Nobelio taikos premiją ji pabrėžė šios maldos reikšmę. Pietų Afrikos anglikonų arkivyskupas Dezmondas Dudu, 1984 m. Nobelio taikos premijos recipientas už vadovavimą nesmurtinei kovai prieš apartheidą, yra sakęs, kad malda buvo „neatsiejama jo pašaukimo dalis“.

## Šaltiniai

## Literatūra
*  Reference: Prayer to Saint Francis Anthony of Lucera
Kretėjas

**Kretėjas** () – graikų mitologijos personažas, Eolo ir Enaretės sūnus. Laikytas Jolko miesto įkūrėju.

Buvo vedęs Tiro, Salmonėjo dukterį, su kuria susilaukė Aisono, Fereto, Amitaono ir Hipolitės. Pasak kitos tradicijos, Kretėjo žmona buvusi Demodikė arba Biadikė. Ji mylėjusi Friksą, tačiau buvusi jo atstumta ir apšmeižusi Kretėjui, apkaltindama nederamu elgesiu.

## Išnašos
Arionas

**Arionas** (, *Ἀρείων*) – nuostabus arklys graikų mitologijoje. Ariono susilaukę Poseidonas ir Demetra.

Pasakojama, kad siekdama išvengti Poseidono persekiojimo Demetra pasivertusi kumele, o Poseidonas ją apgavęs įgydamas arklio pavidalą. Demetrai gimęs arklys, vardu Arionas, ir duktė, kurios vardas neinicijuotiesiems nebuvęs žinomas.

Pasak poeto Antimacho, šis žirgas ir Kaeras buvę Gajos atžalos. Pasak kitų tradicijų, Poseidonas (arba Zefyras) šio arklio susilaukęs su harpija. Dar pasakojama, kad Poseidonas Arioną sukūręs besivaržydamas su Atėne. Arionas ėjęs iš rankų į rankas: Poseidonas jį perleidęs Koprėjui, paskui arklys priklausęs Onkui, Herakliui, o iš šio atitekęs Adrastui.

## Išnašos
Kalininskas

**Kalininskas** () – miestas Rusijoje, Saratovo srityje, 121 km į vakarus nuo Saratovo, Pavolgio aukštumoje, prie Balandos upės. Rajono centras. Atvesta geležinkelio atšaka iš Atkarsko. Praeina Saratovo–Voronežo plentas, atšaka į Kamyšiną. Chemijos, maisto pramonė. Veikia krašto muziejus.

## Istorija
1680 m. ***Balandos*** (*Баланда*) kaimą prie tokio pat pavadinimo upės įkūrė atėjūnai nuo Dono. 1797 m. Balanda ir apylinkės padovanotos grafui Nikolajui Šeremetjevui. XIX a. Balanda buvo svarbus prekybinis centras. Nuo 1939 m. – miesto tipo gyvenvietė. 1962 m. Balandai suteiktas miesto statusas ir Kalininsko vardas (pagal Michailą Kalininą).

## Šaltiniai
Kalynivka

**Kalynivka** () – miestas Ukrainoje, Vinycios srityje, 23 km į šiaurę nuo Vinycios. Geležinkelių mazgas, praeina Vinycios–Žitomyro plentas. Maisto (pieno produktų, sulčių, konditerijos), mašinų ir įrengimų gamybos pramonė.

## Istorija
Kalynivka įkurta XVIII a. pirmoje pusėje. 1871 m. per gyvenvietę nutiestas Kijevo–Odesos geležinkelis, ji ėmė augti. 1934 m. įkurta mašinų gamykla. 1938 m. tapo miesto tipo gyvenviete, 1979 m. – miestu. 1923–2020 m. – rajono centras.

## Šaltiniai
Rugilė Marija Rulytė

**Rugilė Marija Rulytė** (g. 2002 m. liepos 7 d.) – lietuvių kilmės futbolininkė, žaidžianti vartininkės pozicijoje. Turi Norvegijos pilietybę, šioje šalyje gyvena nuo vaikystės. Atstovavo Norvegijos jaunimo ir nacionalinei moterų riktinei. 

## Karjera
### Rosenborg
Profesionalią karjerą pradėjo Rosenborgo klube.

## Rinktinės
Debiutavo Norvegijos rinktinėje 2021 m. lapkričio 30 dieną, rungtynėse prieš Armėniją.

Šiose rungtynėse norvegės sutriuškino varžoves rezultatu 10-0.

## Pasiekimai


## Šaltiniai

## Nuorodos
* Fotball (norvegų k.)
* Soccerway
* SofaScore
* LiveScore
* RBK Kvinner  (norvegų k.)
* Globalsportsarchive 
* UEFA svetainė
Skra Częstochowa

**Čenstakavos „Skra“** – Lenkijos futbolo klubas iš Čenstakavos.

## Istorija
Klubo ištakos siekia 1926 m., kai buvo įkurtas sporto klubas.

1947 m. žaidė aukščiausioje šalies lygoje, tačiau po sezono iškrito į žemesnį divizioną.

2020–2021 m. Antroje lygoje buvo šešti ir pateko į atkrintamąsias varžybas dėl galimybės žaisti Pirmoje lygoje. Tapo atkrintamųjų rungtynių ciklo nugalėtojais ir pateko į 2021–2022 m. Pirmą lygą.

2021–2022 m. sezone kovojo Pirmoje lygoje (antra pakopa), bet joje įsitvirtinti nepavyko.

### Pavadinimų kaita
* 1926 – Robotniczy Klub Sportowy Skra Częstochowa
* 1950 – Ogniwo Częstochowa
* 1954 – Sparta Częstochowa
* 1955 – Skra Częstochowa
* 1972 – Skra Barbara Częstochowa
* 1976 – Skra Częstochowa
* 1980 – Skra Komobex Częstochowa
* 1986 – Międzyzakładowy Robotniczy Klub Sportowy Skra Częstochowa
* 2006 – Klub Sportowy Skra Częstochowa

## Pasiekimai


## Sezonai

|}
* Šaltiniai: RSSSF duomenų bazė.

## Apranga
* 2021–2022 m. aprangų gamintojais buvo Joma firma.
* Namuose žaidžia mėlynos, o išvykose raudonos spalvos apranga.

## Stadionas

Skra žaidžia 990 vietų talpos stadione, kuris lenkiškai vadinasi *Miejski Stadion Piłkarski Skra*.

## Išnašos

## Nuorodos
* Oficiali klubo svetainė
* facebook paskyra
* SOSSERWAY
* Transfermarkt 
* Globalsportsarchive
* 90minut.pl (lenkų k.)
Blue Stream

**Blue Stream** – tarpvalstybinis magistralinis dujotiekis iš Rusijos į Turkiją.

## Istorija
Tarpvalstybinės diskusijos dėl dujotiekio tiesimo tarp Rusijos ir Turkijos prasidėjo 1997 m. Tų pačių metų gruodžio 15 d. šalys pasirašė abipusį susitarimą tiesti magistralinį dujotiekį per Juodosios jūros dugną. Tuo pačiu metu Rusijos nacionalinė dujų tiekimo kompanija Gazprom pasirašė 25-ių metų sutartį su Turkijos gamtinių dujų tiekimo kompanija BOTAŞ.

2001 m. pradėti dujotiekio tiesimo darbai Rusijos teritorijoje. 2003 m. vasarį dujotiekiu perduotos pirmosios dujos iš Rusijos į Turkiją. 2005 m. lapkričio 17 d. pabaigus visus testavimo darbus projektas oficialiai užbaigtas.

## Šaltiniai
TurkStream

**TurkStream** – tarpvalstybinis magistralinis dujotiekis iš Rusijos į Turkiją. Dujotiekis taip pat sujungtas su tarptautinėmis jungtimis su Serbija, Graikija, Šiaurės Makedonija, Bulgarija, Vengrija, Slovakija. Šiuo projektu Rusijos nacionalinis gamtinių dujų tiekėjas Gazprom įgavo pajėgumus tiekti gamtinės dujas į Balkanų pusiasalį apeinant tranzitą per Ukrainą.

## Istorija
2005 m. atidarytas Blue Stream, pirmasis dujotiekis tarp Rusijos ir Turkijos. 2014 m. gruodžio 1 d. Rusijos prezidentas Vladimiras Putinas paskelbė apie planus tiesti antrąjį tarpvalstybinį dujotiekį. Tuo pačiu metu pasirašytas memorandumas tarp Rusijos nacionalinio gamtinių dujų tiekėjo Gazprom ir Turkijos gamtinių dujų operatoriaus BOTAŞ.

2015 m. pasirašyta sutartis tarp Rusijos ir Graikijos dujotiekių operatorių dėl dujotiekio tiesimo Graikijos teritorijoje. 2017 m. pradėti dujotiekio tiesimo darbai. 2018 m. lapkritį pabaigti dujotiekio povandeniniai darbai, o 2019 m. dujotiekio grandis užpildyta dujomis. 2020 m. sausio 8 d. jungtį oficialiai pradėta eksploatuoti.

## Šaltiniai
WKS Śląsk Wrocław (moterys)

**Vroclavo moterų futbolo komanda WKS „Śląsk“** () – Lenkijos moterų futbolo komanda, priklausanti to paties pavadinimo sporto klubui iš Vroclavo. Šis straipsnis apie moterų ekipą, rungtyniavusią aukščiausioje lygoje.

## Istorija

Nuo 1997 m. Vroclavo miestui atstovavo AZS klubo moterų ekipa. Eilę metų žaidė Ekstraliga. Daugkartinės šalies čempionės. Ilgainiui jų rezultatai suprastėjo. AZS ir Vroclavo „Śląsk“ klubų vadovai ieškojo sprendimo, kaip galėtų išsaugoti vietą aukščiausioje lygoje, o Ekstralygoje kovotų Vroclavo „Śląsk“ klubo merginos.

### 2020/21 m. sezonas
Galiausiai, 2020 m. gegužės 13 d. AZS ir Vroclavo „Śląsk“ klubai pasiekė susitarimą. WKS Śląsk klubo merginos pateko į Ekstralygą, prie šio klubo prisijungė ASZ klubo merginos. Buvo surburta bendra jaunimo akademija, į kurią perėjo dalis AZS žaidėjų ir darbuotojų. Tokiu būdu buvo išsaugota vieta aukščiausioje lygoje. 

Naujai suburta ekipa perėmė AZS klubo vietą 2020/21 m. Ekstralygoje. Galutinėje komandų rikuotėje ekipa užėmė penktą vietą.

## Pasiekimai
### Titulai
* **Lenkijos čempionės** (x): x
* **Taurės laimėtojos** (x): x.

## Sezonai

## Stadionas
Komanda naudojasi GEM aikšte ().

## Personalas
* Pirmuoju ekipos treneriu tapo Piotras Jagėla ().
* Komandos vadove tapo Karolina Ostrovska ().

## Apranga
* Nuo 2020/21 m. sezono ekipa dėvėjo Adidas firmos aprangas.
;Sportinės aprangos pokyčiai:
* Namuose žaidžia žalia apranga su baltais žymenimis. 
* Išvykose žaidžia balta apranga su žaliais žymenimis.

## Žymesnės žaidėjos
*  Joanna Wróblewska, saugė, nuo 2020 m. – 2020–2021 m. sezone pelnė 10 įvarčių ir tapo rezultatyviausia komandos žaidėja.

## Taip pat skaitykite
* WKS Śląsk Wrocław

## Išnašos

## Nuorodos
* Oficiali klubo svetainė
* facebook paskyra
* instagram paskyra
* Twitter paskyra
* SOCCERWAY
* FLASHSCORE
* [ Globalsportsarchive]
Rosenborg BK (moterys)

**„Rosenborg“** arba kitaip **Rosenborgo BK** – Norvegijos futbolo klubas iš Tronheimo. Šis straipsnis apie moterų ekipą, rungtyniavusią moterų futbolo varžybose. 

## Stadionas
Namų rungtynes žaidžia Kotengo arenos stadione.

## Istorija
### Trondheims-Ørn
**[[Trondheims-Ørn]]**  moterų futbolo klubas nuo 2005 m. žaidė aukščiausioje lygoje. 2006 m. užėmė antrą vietą.
### Rosenborg BK
2020 m. vasario mėn. pranešta, kad **Trondheims-Ørns** prisijungė prie Rosenborg BK struktūros. 

Nuo 2020 m. klube žaidė lietuvių kilmės vartininkė Rugilė Marija Rulytė.

2020 m. ir 2021 m. aukščiausioje lygoje ekipa užėmė antrą vietą.

## Pasiekimai
* **Norvegijos čempionatas** 
: **Čempionės (x)**: 
: Antroji vieta (3x): 2006, 2020, 2021
* **Norvegijos taurės turnyras** 
: **Nugalėtojos (1x)**: 2023
: Finalininkės (3x): 2010, 2014, 2024

## Sezonai
### Trondheims-Ørn

### Rosenborg BK

## Sudėtis
Atnaujinta; 2021 m. lapkričio 4 d.

## Lietuvių kilmės žaidėjos
*  Rugile Maria Rulyte arba Rugilė Marija Rulytė (nuo 2020 m.)

## Taip pat skaitykite
* Rosenborg BK (klubo vyrų futbolo ekipa);

## Išnašos

## Nuorodos
* Oficiali klubo svetainė 
* SOCCERWAY
* FLASHSCORE
* Globalsportsarchive
Šluotelinė viksva

**Šluotelinė viksva** (*Carex paniculata*) – viksvuolinių (*Cyperaceae*) šeimos viksvų (*Carex*) genties augalas. Auga daugelyje Europos vietų (taip pat Britanijoje), šiaurės vakarinėje Azijoje ir Šiaurės Amerikoje.

## Biologija

Tai didžiulė ir ilgaamžė viksva, ypač tinkama auginti prie vandens telkinių. Lietuvoje augalas žydi gegužę–birželį, auga ne tik drėgnose, bet ir sausose vietose. Užauga 30–150 cm aukščio.

Sėklos sėjamos pavasarį arba iš rudens jas surinkus. Daugelio viksvų 200–250 sėklų sveria 1 gramą. Turi 60, 62 arba 64 chromosomas.

## Nuorodos
* Šeriuotosios viksvos mokslinis lotynų kalba pavadinimas ir sinonimai per Theplantlist.org  (anglų k.)''

## Literatūra
Joanna Wróblewska

**Joana Vrublevska** (g. 1995 m. lapkričio 27 d., Cechnuve) – Lenkijos futbolininkė, žaidžianti saugės pozicijoje. Buvo kviečiama į Lenkijos nacionalinę rinktinę. Atstovavo KS AZS Wrocław, GKS Katowice, WKS Śląsk Wrocław klubams.

## Karjera
Profesionalią karjerą pradėjo KS AZS Wrocław. Atstovavo klubui 2013–2018 m. Sužaidė daugiau nei šimtą rungtynių aukščiausioje lygoje.

2018–2020 m. žaidė GKS Katowice.

2020 m. vasarą tapo WKS Śląsk Wrocław žaidėja. 2020/21 m. sezone pelnė dešimt įvarčių ir tapo rezultatyviausia ekipos žaidėja.

## Rinktinės
Buvo kviečiama į jaunimo rinktines. Nuo 2016 m. kviečiama į nacionalinę rinktinę.

2020 m. rugsėjo mėn. Lenkijos nacionalinės moterų rinktinės treneris Milošas Stenpinskis () įtraukė žaidėją į išplėstinį rinktinės kandidačių sąrašą.

## Pasiekimai
; KS AZS Wrocław
* Trečia vieta: 2013–2014 m.

;Asmeniniai pasiekimai
* išrinkta 2020 metų futbolininke.

## Šaltiniai

## Nuorodos
* Soccerway (Apie žaidėją)
* slaskwroclaw.pl  (Apie žaidėją)
Donatas Nakrošius

**Donatas Nakrošius** (g. 1991 m. vasario 17 d.) – Lietuvos futbolininkas, gynėjas. Atstovavo Lietuvos jaunimo rinktinėms. Eilę metų rungtyniavo Lenkijoje.

## Žaidėjo karjera
Panevėžio futbolo akademijos auklėtinis. Dalyvavo Lietuvos jaunių sporto mokyklų ir klubinių komandų aukščiausiosios lygos „Ežio“ taurės
čempionate.

Lietuvoje profesionalo karjerą pradėjo Kaune. 2009–2010 m. žaidė Kauno Jėgeriuose, o nuo 2010 m. – FBK Kaunas.

Nuo 2012 m. atstovavo Žešuvo „Stal“ klubui Lenkijoje. Tuo metu klubas žaidė Antroje lygoje (trečia pakopa).

Trumpam grįžo į Lietuvą ir 2013 m. žaidė Klaipėdos „Atlante“. 2013 m. rugpjūčio 9 d. rungtynėse prieš Tauragės „Taurą“ pasižymėjo pelnydamas įvartį. 83 minutę rezultatas tapo 5-0 ir nebepakito. Daugiau laiko žaisdavo „Atlanto“ dublerių ekipoje, kuri rungtyniavo dublerių lygoje.

2014 m. išvyko į Opolės „Odra“. Pirmoje sezono pusėje žaidė trečioje lygoje (ketvirta pakopa).

Grįžo į Lietuvą 2014 m. vasarą ir antroje sezono pusėje žaidė FK Klaipėdos Granitas. 2014–2015 m. LFF taurės turnyre susitiko su „Atlanto“ klubu ir pralaimėjo 0:3. Šiose rungtynėse Donatas Nakrošius įsimušė įvartį į savo vartus. Pastarasis klubas ir jo vadovai vėlėsi į sutartų rungtynių pardavinėjimus, tad netrukus Donatas Nakrošius paliko klubą ir išvyko į Lenkiją.

2015 m. kovo mėn. pranešta, kad atstovaus Varšuvos „Polonia“ klubui.

2017 m. liepos 11 d. paskelbta, kad žaidėjas perėjo į MKS Kluczbork.

2018 m. birželio 26 d. pranešta, kad tapo Grudziondzo „Olimpia“ žaidėju.

2019 m. vasario mėn. perėjo į Lenčnos „Górnik“.

Nuo 2020 m. sausio mėn. atstovavo Krokuvos „Garbarnia“ klubui. 2021 m. birželio 29 d. pranešta, kad su žaidėju sudaryta nauja sutartis, galiojusi dvejus metus.

Nuo 2024 m. sausio mėn. atstovavo Legionovia Legionowo.

## Asmeninis gyvenimas
Jo tėvas žaidė rankinį, o vaikystėje ir jaunystėje Donatas Nakrošius labiau domėjosi krepšiniu. Vėliau pradėjo lankyti futbolo treniruotes.

2012 m. išvyko tęsti karjeros į Lenkiją, į Žešuvo „Stal“ futbolo klubą. Žešuvo mieste, kurio klubui tuo metu atstovavo, susipažino su savo būsima žmona Kasia. Turi sūnų.

Apie Latvijos ir Lietuvos futbolo klubus yra pasakęs, kad didžiausia jš problema tame, kad arba jie neturi pinigų ir rėmėjų, arba turėdami nemoka jais tvarkytis.

## Pasiekimai
; su Klaipėdos „Atlantu“
* Antra vieta: 2013 m. A lygoje

## Rinktinės
Savo laiku buvo kviečiamas į U-17, U-19 ir U-21 rinktines.
* 2007 m. pakviestas į U-17 rinktinę ir žaidė prieš Izraelį ir serbus.
* 2012 m. rugpjūčio 15 d. pelnė įvartį rungtynėse prieš Suomijos U-21 rinktinę. Lietuviai palaužė varžovus rezultatu 4-3.

## Šaltiniai

## Nuorodos
* alyga.lt svetainė
* Transfermarkt 
* footballdatabase.eu
* 90minut.pl svetainė
* lietuvosfutbolas.lt
MKS Kluczbork

**MKS Kluczbork** – Lenkijos futbolo klubas iš Kliučborko.

## Istorija
2003 m. pavasarį futbolo aktyvistai iš LZS Kuniów (Kuniuvo miestelis netoli Kliučborko) pateikė pasiūlymą prisijungti prie Kliučborko futbolo organizacijų ir įkurti naują Kliučborko savivaldybės sporto klubą (MKS). 2003 m. birželio 30 d. įvyko steigiamasis susirinkimas, kurio metu buvo nuspręsta, kad pagrindinė komanda žais Ketvirtoje lygoje. Tuo metu naudotas MKS Kluczbork-Kuniów pavadinimas. Pirmasis klubo prezidentas buvo Andžejus Sypko, pavaduotojas Adamas Sokolovskis (daugkartinis Lenkijos futbolo čempionas), o treneriu tapo Ryšardas Okajus (buvęs Metal Kluczbork žaidėjas).

2003–2004 m. klubas žaidė Ketvirtoje lygoje ir užėmė trečią vietą tarp 18 dalyvių.

2009–2010 m. ekipa debiutavo Pirmoje lygoje (antra pakopa) ir užėmė aukštą šeštą vietą.

2010–2011 m. liko penkiolikti tarp 18 dalyvių ir buvo pažeminti į Antrą lygą.

Keturis sezonus praleido Antroje lygoje. 2014–2015 m. tapo šios lygos nugalėtojais ir buvo perkelti į Pirmą lygą.

2015–2016 m. sezone Pirmoje lygoje buvo 15 vietoje, o 2016–2017 m. liko 18 vietoje ir buvo perkelti į Antrą lygą.

2017–2018 m. Antroje lygoje užėmė 15 vietą ir iškrito į Trečią lygą.

Nuo 2018–2019 m. žaidė Trečioje lygoje.

## Pasiekimai
; Pirma lyga (D2)
* Šeštoji vieta: 2009/10 m.
; Antra lyga (D3)
* Pirmoji vieta: 2008/09 m., 2014/15 m.

## Sezonai

|}
* Šaltiniai: RSSSF duomenų bazė.

## Lietuviai
*  Donatas Nakrošius, gynėjas, (2017–2018 m.).

## Išnašos

## Nuorodos
* Oficiali klubo svetainė (arch.)
* facebook paskyra
* SOCCERWAY
* 90minut.pl
* Transfermarkt
* YouTube platforma
Jarusevičius

**Jarusevičius** − lietuviška vyriškos giminės pavardė.

Šios pavardės moteriškosios giminės formos yra: Jarusevičienė (ištekėjusi moteris) ir Jarusevičiūtė (mergautinė pavardė).

Pavardę turi šie garsesni asmenys:

* Albinas Jarusevičius (1931–2022) – žurnalistas, publicistas, redaktorius;
* Gustas Jarusevičius (g. 2003 m.) – Vilniaus „Žalgirio“ klubo puolėjas.
Žaislinė spyruoklė

**Žaislinė spyruoklė** () – spyruoklės formos žaislas, kurio centrinė ašis yra itin elastinga. Ši savybė lemia tai, kad paleidus spyruoklę nuo laiptų, šioji gali pati „nulipti“ iki pat apačios. Žaislas taip pat gali būti spyruokliuojamas nuo vienos ant kitos rankos. Pradėta gaminti iš metalo, vėliau ir iš plastmasės.

Žaislinės spyruoklės diena švenčiama rugpjūčio 30 d.

## Istorija

1943 m. žaislą sukūrė amerikietis inžinierius iš Filadelfijos Richard James. 1945 m. lapkričio 27 d. prasidėjus pirmiesiems pardavimams, 400 spyruoklių buvo išparduota per 90 minučių. 1946 m. žaislas pristatytas Amerikos žaislų mugėje, jo populiarumas vis augo. 1958 m. pradėti gaminti ir kitokie spyruokliniai žaislai – šuneliai ir traukiniai. 1995 m. išleidus V. Disnėjaus filmuką „Žaislų istorija“, žaislas vėl išpopuliarėjo.

## Šaltiniai
Jorge Eduardo

**Žoržė Eduardas Pedras Žunioras** arba **Žoržė Eduardu** (*Jorge Eduardo Pedro Júnior*; g. 1994 m. rugsėjo 8 d.) – futbolininkas iš Brazilijos, saugas, atakuojančio plano žaidėjas.

## Karjera
Žaidėjas karjerą pradėjo gimtinėje. Atstovavo „Audax“ klubui, kuriame praleido 10 metų.

Vėliau dvejus metus atstovavo „Santos“ klubui, kuris varžosi Brazilijos „Serie A“ čempionate.

Nuo 2014 iki 2021 m. teko rungtyniauti „Botafago“, „Ferroviara“, ABC, „Portuguesa“, „Juventus-SP“ klubuose.

### FC Džiugas

2022 m. sausio mėn. pranešta apie naujoką Džiugo klube

2022 m. kovo 12 d. debiutavo A lygoje atstovaudamas „Džiugo“ klubui.

2022 m. birželio 23 d. rungtynėse prieš FK Žalgiris pelnė įvartį.

2022 m. liepos 3 d. rungtynėse prieš FA Šiauliai pasižymėjo pelnydamas įvartį.

2023 m. vasario mėn. tapo žinoma, kad žaidėjas palieka „Džiugo“ klubą.

### FK Tauras
2025 m. pradžioje prisijungė prie „Tauro“ klubo. 2025 m. kovo 8 d. debiutavo Pirmos lygos rungtynėse prieš Panevėžys B. Debiutantas pasižymėjo pelnydamas įvartį ir svariai prisidėjo prie triuškinačios tauragiškių pergalės rezultatu 6–0.

2025 m. gruodžio 29 d. tapo žinoma, kad futbolininkas lieka klube.

## Statistika
; A lygos statistika.

Spalvų reikšmės:
:  rungtyniavo A lygoje;

## Laimėjimai
; su FC Džiugas
* 

## Išnašos

## Nuorodos
* alyga.lt svetainė
* SOCCERWAY
* lietuvosfutbolas.lt
* Transfermarkt
* fcdziugas.lt
* Globalsportsarchive
Deividas Kizala

**Deividas Kizala** (g. 1998 m. vasario 12 d. Kaune) – Lietuvos šokių ant ledo sportininkas, nuo 2019 m. čiuožiantis kartu su Paulina Ramanauskaite.

2022 m. Kizala ir Ramanauskaitė pelnė teisę atstovauti Lietuva 2022 m. žiemos olimpinėse žaidynėse, kuomet Lietuvos prezidentas Gitanas Nausėda dukart atsisakė suteikti Lietuvos pilietybę kartu su Sauliumi Ambrulevičiumi čiuožusiai ir kelialapį pelniusiai amerikietei Allison Reed.

## Rezultatai
### Šokiai ant ledo su P.Ramanauskaitė

### Šokiai and ledo su G.Damulevičiūtė

## Šaltiniai

## Nuorodos

* ISU profilis
ASD Pink Sport Time

**Associazione Sportiva Dilettantistica Pink Sport Time**, o trumpiau vadinama **ASD Pink Sport Time** – Italijos moterų futbolo klubas iš Bario. Dar žinoma **Pink Bari Calcio Feminile**, bei **Pink Bari** arba **Pink Bari CF** pavadinimais.

## Istorija

Klubą įkūrė 2001 m. rugpjūtį grupė buvusių sportininkų. Nauja mėgėjų asociacija, kurios būstinė yra Baryje buvo pavadinta ASD Pink Sport Time, o jos tikslas – populiarinti moterų sportą. Suburta krepšinio komanda, bei įsteigta moterų futbolo komanda, kuri pasirinko rožinę ir mėlyną spalvas.

Pradėjo dalyvauti Serie C kovose. Vėliau futbolininkių rezultatai gerėjo ir jos pakilo į antrą pakopą.

2016–2017 m. sezone žaidė Serie B. D grupėje surinko vienodai taškų su Roma CF ekipa. Teko žaisti „auksines“ rungtynes dėl pirmos vietos ir galimybės kilti į Serie A. Pink Bari nugalėjo varžoves tik baudinių serijos metu ir iškovojo teisę žaisti Serie A.

Nuo 2017–2018 m. žaidė Serie A, po geros sezono pradžios ekipa išbarstė įgytą pranašumą ir nukrito į dešimtą vetą. 

2019–2020 m. čempionatas nutrauktas dėl COVID-19 pandemijos. Perskaičiavus ekipų pasiekimus, Pink Bari komanda užėmė dešimtą vietą. 

2020–2021 m. sezonas lėmė iškritimą. Po pergalės prieš „Napoli“  pirmame ture, Pink Bari pralaimėjo visas 21 likusias rungtynes, užėmė paskutinę vietą, buvo surinkusios 3 taškus ir iškrito į „Serie B“.

2021–2022 m. sezoną praleido Serie B, kur liko dešimtoje vietoje. po sezono komanda išformuota, o jų vieta atiteko „Ternana“ klubui.

## Spalvinė gama
; nuo klubo įkūrimo

;  vėlesniais metais

## Apranga
;Sportinės aprangos pokyčiai:
* Namuose žaidžia tradicinėmis aprangomis.

## Sezonai

## Komandos sudėtis
2021 m. rugsėjo 4 d. sudėtis.

## Lietuvės
*  Dovilė Gailevičiūtė; nuo 2022 m. sausio iki vasaros.

## Pasiekimai
;  **Serie A**
***Čempionės (–)**: 
***Antroji vieta (–)**: 
***Trečioji vieta (–)**:

;  **Serie B** 
***Nugalėtojos (2)**: 2013–2014, 2016–2017 m.

; **Coppa Italia**
***Nugalėtojos (–)**: 
***Finalininkės (–)**:

; **Supercoppa Italiana**
***Nugalėtojos (–)**:
***Finalininkės (–)**:

## Taip pat skaitykite
* Serie A (moterų lyga)
* AC Milan (moterys)

## Išnašos

## Nuorodos
* Oficiali svetainė
* facebook paskyra
* SOCCERWAY
* SOFASCORE
* Globalsportsarchive
* calciofemminileitaliano.it
Dujotiekis Dzuarikau–Cchinvalis

**Dujotiekis Dzuarikau-Cchinvalis** – tarpvalstybinis magistralinis dujotiekis iš Rusijos Šiaurės Osetijos autonominės respublikos į Pietų Osetijos teritoriją, formaliai – Gruzijos dalis.

## Istorija
Gruzijos ir Osetijos konflikto metu sustabdytas gamtinių dujų tarnzitas į Osetijos žemes per Gruzijos teritoriją.

2006 m. gruodį oficialiai pradėti dujotiekio tiesimo darbai. 2009 m. rugpjūčio 26 d. magistralinis dujotiekis oficialiai atidarytas. Projektas įgyvendintas Rusijos nacionalinio gamtinių dujų tiekėjo Gazprom pastangomis, be Gruzijos vyriausybės sutikimo. Po atidarymo Gruzijos vyriausybė išplatino protestą dėl neteisėto dujotiekio tiekimo Gruzijos teritorijoje.

## Šaltiniai
Panevėžio apskrities savivaldybės rūmai

**Panevėžio apskrities savivaldybės rūmai** – pastatas Panevėžyje, A. Jakšto g. 4, kultūros paveldo objektas (nuo 2010 m.). Pastatytas 1940 m. Panevėžio apskrities savivaldybei, šiuo metu pastate įsikūrusi Panevėžio rajono savivaldybės poliklinika.

## Istorija
Panevėžio apskrities savivaldybė ilgai neturėjo savo veiklai pritaikyto pastato, veikė sename mediniame name tuometinės Panevėžio ligoninės kieme. XX a. ketvirtajame dešimtmetyje svarstyta savivaldybei pastatyti naujus rūmus, 1936 m. statyboms skirtos lėšos, tačiau dėl nesutarimų, kurioje miesto dalyje rūmus statyti, statybų pradžia užtruko. Pastatui numatyta vieta Respublikos ir P. Puzino gatvių kampe priešais Lietuvos banko rūmus gyventojams netiko – rūmus nutarta statyti arčiau Smėlynės gatvės, kur buvo patogesnis susisiekimas su miesto centru.

1938 m. pastato statybai nupirktas sklypas, 1938–1939 m. tuometinis Panevėžio apskrities inžinierius Petras Lelis parengė projektą. Pastato statyba patikėta darbų rangovei Gurvičiaus ir Judelevičiaus firmai, kaina siekė 400 tūkst. tuometinių litų. Statyba pradėta 1939 m., 1940 m. birželį dar tebevykdyti vidaus apdailos darbai. Pastate buvo numatyta įkurdinti ne tik apskrities administraciją, bet ir skirti patalpas gydytojams, policijos vadui, apskrities agronomui, žemės tvarkytojui, mokesčių inspekcijai, žemės ūkio rūmų technikui, įrengti butus sargui ir vairuotojui. Vidiniame kieme pastatyti garažai administracijos automobiliams.

Pagal pirminę paskirtį pastato beveik nespėta panaudoti – po Lietuvos sovietinės okupacijos pastate įsikūrė sovietinės įstaigos, o apskrities savivaldybė perkelta į Marijonų vienuolyną. 1941–1944 m. pastate veikė nacistinės Vokietijos Panevėžio apygardos komisaro Valterio Neumo komisariatas. 1950 m. į pastatą perkeltas Panevėžio rajono vykdomasis komitetas, 1977 m. jame atidaryta iki šiol tebeveikianti Panevėžio rajono poliklinika.

## Architektūra
Rūmų architektūra pasižymi tarpukario Lietuvos administraciniams pastatams būdingomis modernizuotomis formomis su klasikinės architektūros elementais. Pastatas netaisyklingos „L” raidės plano, sudarytas iš dviejų stačiu kampu sujungtų dviaukščių korpusų su rūsiu. Korpusus jungia cilindro formos laiptinė kiemo pusėje. Iš Liepų alėjos ir A. Jakšto gatvės matomi pietrytinis ir pietvakarinis fasadai – griežtų ir monumentalių formų, su siaurais, ritmiškai išdėstytais langais, atskirtais skirtingų formų piliastrais. Abiejuose fasaduose išsikišę centriniai rizalitai: Liepų alėjos pusėje – vientisas ir masyvesnis, A. Jakšto gatvės pusėje – paįvairintas pagrindinį įėjimą žyminčiomis arkinėmis angomis su raktais ir puskolonėmis bei dekoratyviniais elementais ant sienų. Pastato viršutinė dalis paryškinta išsikišusiais profiliuotais karnizais. Rūmų stogas šlaitinis, su trikampiais stoglangiais.


Panevėžio rajono savivaldybės poliklinika, PR fasadas.jpg|Fasadas iš Liepų alėjos pusės
Panevėžio rajono savivaldybės poliklinika, kiemas.jpg|Vaizdas iš kiemo pusės
Panevėžio rajono savivaldybės poliklinika, įėjimas.jpg|Pagrindinis įėjimas


## Šaltiniai
Genovaitė Gontytė

**Genovaitė Gontytė** (1927 m. sausio 8 d. Gruzdžiuose, Šiaulių rajone – 1982 m. gegužės 3 d. Kaune, palaidota Petrašiūnų kapinėse) – Lietuvos dainininkė (mecosopranas), Kauno valstybinio muzikinio teatro solistė.

## Biografija
Genovaitė Gontytė gimė Gruzdžiuose Kazio Gončio ir Antaninos Čekanauskaitės Gontienės šeimoje. Genovaitė Gontytė buvo jauniausia šeimoje, kurioje be jos dar augo sesuo ir du broliai. Mama buvo aktyvi saviveiklininkė, namuose nuo vaikystės skambėjo muzika, dainos. 1945 m. baigusi Kaune vidurinę mokyklą, Genovaitė Gontytė ne iš karto pasirinko dainininkės kelią. Pradžioje vienerius metus ji studijavo tuometinio Kauno universiteto Filologijos fakultete lietuvių kalbą, po to Juozo Gruodžio aukštesniojoje muzikos mokykloje. Pedagogų ir draugų įtikinta, įstojo į Vilniaus konservatoriją, kur dainavimo mokėsi pas docentę Niną (Vorotnikovą) Karnavičienę. Baigusi konservatoriją gavo paskyrimą į Operos ir baleto teatrą, tačiau jo atsisakė ir 1953 m. išvyko dirbti į Kauno muzikinį teatrą. Tais pačiais metais Genovaitė Gontytė debiutavo Piotro Čaikovskio operoje „Eugenijus Oneginas“.

1956 m. ji ištekėjo už Kauno muzikinio teatro solisto Stasio Gedvilo, su kuriuo susilaukė trijų vaikų. Apie 1971 m. Stasys Gedvilas susirgo sunkia Parkinsono liga, ir Genovaitei Gontytei teko rūpintis vaikais ir sergančiu vyru.

Kauno muzikiniame teatre Genovaitė Gontytė išdirbo nuo 1953 m. iki 1982 m. Platus dainininkės ir aktorės diapazonas leido kurti dramatinius, lyrinius ir charakterinius vaidmenis.

Šalia darbo muzikiniame teatre Genovaitė Gontytė dėstė dainavimą Kauno Juozo Gruodžio aukštesniojoje muzikos mokykloje. Laisvalaikiu kartu su vyru fotografuodavo, stengėsi užfiksuoti tai, kas tuo metu vyko teatre.

## Vaidmenys
Baigusi Vilniaus valstybinę konservatoriją, Genovaitė Gontytė tų pačių metų rudenį debiutavo Kauno muzikiniame teatre Olgos partija Pioto Čaikovskio operoje „Eugenijus Oneginas“. Per savo darbo laiką teatre sukūrė beveik septyniasdešimt vaidmenų operose, operetėse, miuzikluose. Įsimintiniausi iš jų Karmen Žoržo Bizė operoje „Karmen“, Berta Džoakino Rosinio operoje „Sevilijos kirpėjas“, Juozaponienė Vitolio Baumilo operoje „Paskenduolė“, Čipra Johano Štrauso operetėje „Čigonų baronas“ ir kt. Genovaitė Gontytė suvaidino daug piktų raganų ir linksmų pokštautojų vaikams skirtuose spektakliuose. Režisierė Aldona Ragauskaitė apibūdino Genovaitę Gontytę kaip didelio talento aktorę ir nepartojamo nuoširdumo, gyvenimo džiaugsmo pilną bendradarbę. 

Kaip ir visi teatro solistai Genovaitė Gontytė dažnai koncertavo įstaigose, mokyklose, Operos ir baleto teatre ir kt. Jos atliekami kūriniai ne kartą skambėjo ir radijo eteryje.

Kartu su muzikinio teatro kolegėmis Daina Klimauskaite ir Aldona Mikšyte dainavo moterų trio ansamblyje, kurį suvo subūręs ir vadovavo dirigentas Stepas Graužinis.

## Apdovanojimai
1977 m. Genovaitei Gontytei suteiktas Lietuvos SSR nusipelniusios artistės garbės vardas. 

## Nuorodos
* Genovaitės Gontytės sukurtų vaidmenų sąrašas

## Šaltiniai
Pietų Kaukazo dujotiekis

**Pietų Kaukazo dujotiekis** – tarpvalstybinis magistralinis dujotiekis iš Azerbaidžano į Turkiją, tranzitu per Gruzijos teritorijas. Nutiestas paraleliai BTC naftotiekio.

2006 m. gegužės 21 d. dujotiekis prileistas dujų ir pradėtas eksploatuoti.

## Savininkai
Dujotiekis priklauso tarptautinių kompanijų susitarimui:
* BP () 28,83 %
* TPAO () 19 % 
* SOCAR () 16,67 %
* Petronas () 15,5 %
* Lukoil () 10 %
* Naftiran Intertrade () 10 %

## Šaltiniai
Dujotiekis Mozdokas–Hadžikabulas

**Dujotiekis Mozdokas-Hadžikabulas** – tarpvalstybinis magistralinis dujotiekis iš Rusijos Šiaurės Osetijos autonominės respublikos į Azerbaidžaną. Pradžioje buvo pastatytas aprūpinti Azerbaidžano teritorijas rusiškomis gamtinėmis dujomis, bet šiuo metu naudojamas dujoms iš Azerbaidžano į Rusiją tiekti.

## Istorija
Iki 1979 m. Pietų Kaukazo teritorijos Sovietų Sąjungoje buvo aprūpinamos gamtinėmis dujomis iš Irano. Įvykus Irano revoliucijai, dujų tranzitas į Sovietų Sąjungos teritorijas nutrauktas. 1983 m. užbaigtas dujotiekis Mozdokas-Hadžikabulas dujų tiekimui Pietų Kaukazo teritorijose užtikrinti.

Nuo 2007 m. Azerbaidžanas eksploatuoja ir vartoja savo teritorijoje išgaunamas gamtines dujas, dėl to nuo 2007 m. dujotiekis buvo nebenaudojamas. 2008 m. Rusijos nacionalinis gamtinių dujų tiekėjas „Gazprom“ pradėjo derybas dėl dujotiekio pritaikymo dujų tiekimui iš Azerbaidžano į Rusijos teritorijas. 2009 m. birželio 29 d. pasirašytas susitarimas dėl Azerbaidžano dujų pardavimo Rusijai.

2010 m. sausio 1 d. Azerbaidžanas pradėjo dujų tiekimą Rusijai dujotiekiu į Mozdoką.

## Šaltiniai
Bitetas

**Bitetas** () – Italijos miestas ir savivaldybė Apulijoje. Priklauso Bario metropoliniam miestui. Pagal 2017 m. duomenis mieste gyveno 12 tūkst. žmonių. Per Bitetą eina elektrifikuotas geležinkelis Baris – Tarantas, kuriame yra Biteto-Palo di Kolės stotis.

## Istorija
Archeologiniai radiniai rodo, kad čia būta gyvenvietės bronzos amžiuje. Dviejose dabartinio miesto centro vietose aptiktos ovalios, šiek tiek įdubusios sauso mūro konstrukcijos, kaip manoma, kilusios iš tų laikų. Pavieniai radiniai datuojami ankstyvuoju geležies amžiumi.

Rasta gyvenvietės liekanų, datuojamų IV amžiumi prieš Kristų.

Romėnų imperijos klestėjimo laikais Apulijos regionas priklausė romėnams. Žlugus jų imperijai teritorijas užgrobė Bizantija.

Vadovaujant Melesui iš Bario, 1011 m. čia įvyko mūšis tarp sukilėlių ir bizantiečių.

Viduramžiais miestas priklausė Neapolio karalystei.

Nuo 1089 m. Bitetas tapo vyskupija, kai popiežius Urbonas II išleido tai patvirtinančią bulę.

1798 m. ši vyskupija išnyko. 1968 m. atnaujinta.

## Statistika
Pagal Nacionalinio statistikos instituto duomenis, 1850 m. mieste gyveno 5,1 tūkst. žmonių, 2001 m. viršijo 10 tūkst. ribą, o 2017 m. – 12 tūkst.

## Architektūra
Pagrindinė miesto įžymybė – romaninio stiliaus Šv. arkangelo Mykolo katedra, pastatyta XI a, 1335 m. perstatyta, vėliau ne kartą praplėsta. Jos pagrindinis fasadas padalintas netikrų kolonų su dideliu langu-rože. Centrinis iš trijų portalų gausiai papuoštas skulptūromis: dviem akmeniniais liūtais, laikančiais kolonas su augaliniais motyvais išraižytais kapiteliais, liunete su Kristaus ir dvylikos apaštalų bareljefais. Vidus tinkuotas XVIII a., tačiau 1959 m. atkurtas originaliu romaniniu stiliumi.

## Sportas
* ASD Pink Sport Time arba Pink Bari – Italijos moterų futbolo klubas iš Bario. Pink Bari ekipa namų rungtynes žaidžia Biteto mieste.
* Stadio Antonio Antonucci () – stadionas, kurio talpa 600 žiūrovų. Jame namų rungtynes žaidžia Pink Bari merginos.

## Miestai partneriai
*  Prienai, Lietuva
*  Juzefuvas, Lenkija

## Išnašos

## Nuorodos
* Miesto ir savivaldybės internetinė svetainė
* istat.it Nacionalinis statistikos institutas
* istat.en  Nacionalinis statistikos institutas
Veria NFC

**Naujasis „Veria“ futbolo klubas** – Graikijos futbolo klubas iš Verijos.

## Istorija
Klubas įkurtas 2019 m. liepos 7 d. 

### 2019–2020 m. sezonas
2019–2020 m. žaidė Futbolo lygoje (trečia pakopa) ir užėmė 6 vietą, nes čempionatas buvo sustabdytas dėl COVID-19 pandemijos.

### 2020–2021 m. sezonas
2020 m. liepos 28 d. naujuoju treneriu Pavlosas Dermicakis. 2020–2021 m. Veria rungtyniavo Futbolo lygoje (III pakopa). Veria varžėsi šiaurinėje grupėje, kur užėmė pirmą vietą. Po sezono perkelti į aukštesnį divizioną.

### 2021–2022 m. Antroji Superlyga
2021 m. liepos 7 d. klubas paskelbė pratęsiantis Pavloso Dermitzakio, vyriausiojo trenerio, sutartį. 2021–2022 m. ekipa žaidė Antrojoje Superlygoje. „Šiaurės“ grupėje buvo pirmi. „Auksinėse“ rungtynėse dėl antrosios Superlygos nugalėtojų vardo pralaimėjo „Levadiakosui“. Pereinamosiose rungtynėse pralaimėjo ir Superlygos atstovams.

2022–2023 m. rungtyniavo Antrojoje Superlygoje.

## Spalvinė gama

## Apranga
* 2019–2021: GSA Sport
* nuo 2021: Nike aprangų gamintojai;

## Pasiekimai
; Graikijos Futbolo Lyga (D3)
: Nugalėtojai: 2020/21

## Sezonai

|}

## Garsesni žaidėjai
* Alexandros Vergonis
* Stelios Marangos
* Giannis Pasas
* Apostolos Skondras
* Michalis Boukouvalas
* Markos Vellidis
* Giannis Mystakidis
* Marcelo Penta
* Lucas Ramos

## Išnašos

## Nuorodos
* Oficiali klubo svetainė 
* SOCCERWAY
* FLASHSCORE
* Transfermarkt
* Globalsportsarchive
Adomiškis (Suginčiai)

**Adomiškis** – buvęs kaimas Molėtų rajono savivaldybėje, 3 km į šiaurės vakarus nuo Suginčių.

## Gyventojai

## Šaltiniai
Branišava

**Branišava** – buvęs viensėdis Molėtų rajono savivaldybėje, 2 km į šiaurės vakarus nuo Suginčių.

## Gyventojai

## Šaltiniai
Kęstutis Jucys

**Kęstutis Jucys** (1961 m. gruodžio 17 d. Skuodo rajone – 2022 m. sausio 9 d.) – lietuvių teisininkas, teisėjas.

## Biografija
1985 m. baigė studijas Vilniaus universiteto Teisės fakultete. 1985–1988 m. dirbo tardytoju Vilniaus rajono VRS tardymo poskyryje, 1988–1991 m. – Vidaus reikalų ministerijos Tardymo valdyboje. 1991–1993 m. dėstė Lietuvos policijos akademijoje. Nuo 1993 m. birželio iki liepos mėn. dirbo Vilniaus m. 3 apylinkės teismo teisėju, 1993–1996 m. – Vilniaus m. 2 apylinkės teismo teisėju. 1996–2004 m. dirbo Vilniaus apygardos teismo teisėju. Nuo 2004 iki 2019 m. buvo Lietuvos apeliacinio teismo teisėjas. Nuo 1994 m. dėstė Mykolo Romerio universiteto Teisės fakulteto Baudžiamosios teisės katedroje.

## Šaltiniai
Vatnajokudlio nacionalinis parkas

**Vatnajokudlio nacionalinis parkas** () – didžiausias nacionalinis parkas Islandijos teritorijoje. Jo plotas yra 1 200 000 hektarų – beveik 12 % salos teritorijos. Parkas pavadintas to paties pavadinimo Vatnajokudlio ledyno vardu. Parkas išsidėstęs Islandijos pietryčiuose, o šiaurės rytuose yra jo tęsinys. Jame slūgso didžiausias ledynas Islandijoje ir antras pagal dydį Europoje. Vidutinis ledo storis yra apie 400 m, didžiausias – 1000 m.

Sudarytas 2008 m., sujungus keletą ligtolinių saugomų teritorijų (Skaftafedlį, Jokulsaurkliuvuro nacionalinį parką).

Vatnajokudlio nacionalinis parkas 2019 m. įtrauktas į UNESCO pasaulio paveldo sąrašą.

## Aktyvūs ugnikalniai

Kaip ir po daugeliu Islandijos ledynų, po Vatnajokudliu yra aktyvių ugnikalnių.

Kvanadalsnukuro ugnikalnis (2109 m), aukščiausias Islandijos taškas, yra pietiniame Vatnajokudlio pakraštyje. Kelias į viršūnę veda per daugybę plyšių.

Be šio ugnikalnio, po Vatnajokudliu yra vienas aktyviausių Islandijos ugnikalnių – Bardarbrungos ugnikalnis. Ugnikalnio aukštis – 2009 m (tai antra aukščiausia viršukalnė Islandijoje po Kvanadalsnukuro). Tai poledyninis stratovulkanas, esantis kalderoje, kurios gylis apie 700 m. Nuo Bardarbungos einantys vulkaniniai lūžiai yra susiję su Askjos ir Torfajokudlio ugnikalniais. Visą šiuolaikinį laikotarpį ugnikalnis nuolat išsiverždavo. Paskutinis išsiveržimas įvyko 1910 m. ir tęsėsi nuo birželio iki spalio. Vėliau šioje vietovėje retkarčiais buvo pastebimi nedideli žemės drebėjimai. Maždaug nuo 2007 m. ugnikalnio aktyvumas vėl padidėjo.

## Išnašos
Bimbiriškės

**Bimbiriškės** – buvęs kaimas Molėtų rajono savivaldybėje, 1 km į pietryčius nuo Toliejų.

## Gyventojai

## Šaltiniai
Abramaučizna (Dubingiai)

**Abramaučizna** – buvęs viensėdis Molėtų rajono savivaldybėje, 7 km nuo Dubingių.

## Gyventojai

## Šaltiniai
Pailgoji viksva

**Pailgoji viksva** (*Carex elongata*) – viksvuolinių šeimos augalų rūšis. Paplitusi Europoje, Kaukaze, Vakarų Sibire, Kazachstane, Altajuje.

Stiebai groblėti, 50–80 cm aukščio. Lapai plokšti, 2–3 (Sibire 4–6 mm) pločio, minkšti, panašaus ilgio kaip stiebai ar kiek trumpesni. Žiedynas – 5–8 cm ilgio varpa.

Auga kupstais užpelkėjusiuose miškuose, alksnynuose, rečiau samaninėse pelkėse, pelkėtuose vandens telkinių krantuose, griovose.


Carex elongata (cropped).jpg|Požymiai
Carex elongata inflorescens (3).jpg|Žiedynas
Carex elongata inflorescens (4).jpg|Žiedynas


## Šaltiniai
Baltasis čemerys

**Baltasis čemerys** (*Veratrum album*) – melantinių šeimos augalų rūšis. Papiltęs Europoje ir vakarinėje Azijoje (Turkijoje, Kaukaze, Vakarų Sibire).

Daugiametis žolinis augalas. Aukštis 50–180 cm. Šakniastiebiai trumpi, stori, sudaro stambius kerus. Stiebas status, ištisai lapuotas. Lapai pražanginiai, platūs, ryškiai gysloti: ilgis 15–25 cm, plotis iki 20 cm. Stiebo viršūnėje užaugina didelį, į šluoteles susitelkusį žiedyną. Žydi balsvai, gelsvai, žalsvai, liepos–rugpjūčio mėnesiais. Sėklas brandina rugsėjį.

Baltasis čemerys auga daugiausia kalnuose, Lietuvoje rastas drėgnose ar vidutinio drėgnumo natūraliose pievose, anksčiau rastas ir šienaujamose pievose bei ganyklose. Šalyje labai retas, pastaruoju metu rastas tik Anykščių rajone. Nyksta dėl pievų nešienavimo, užaugimo mišku, krūmais.

Visos augalo dalys bei jo skleidžiamas kvapas nuodingi. Auginamas darželiuose kaip dekoratyvinis augalas.


Köhler's Medizinal-Pflanzen in naturgetreuen Abbildungen mit kurz erläuterndem Texte (Plate 102) (8232779960).jpg|Požymiai
Skalske raseliniste 03.jpg|Augavietė Čekijoje
Veratrum album-0276.jpg|Lapai
Veratrum album en Chartreuse (close-up).jpg|Žiedynas


## Šaltiniai
Gonçalo Vieira

**Gonsalas Bragansa de Oliveira Vieira** (*Gonçalo Bragança de Oliveira Vieira*; g. 1998 m. sausio 31 d.) – Portugalijos futbolininkas, gynėjas. 

Kitados atstovavo Portugalijos U-17 ir U-19 jaunimo rinktinėms. Žaidė Lietuvoje, atstovavo Gargždų „Bangai“.

## Karjera
Sporting CP sistemoje išaugdytas futbolininkas. Atstovavo šio klubo jaunimo ekipoms.

2017 m. vasarą nuomos pagrindais perleistas CD Cultural de Montalegre. Vėliau grįžo į Sportingą.

2018 m. vasarą nuomos pagrindais paskolintas CF Santa Iria. Vėliau sugrįžo į Sportingą.

2020 m. vasarą tapo SU Sintrense nariu.

Nuo 2021 m. vasaros atstovavo Vracos „Botev“ (Bulgarijoje). Turėjo dvejų metų sutartį. Debiutavo 2021 m. liepos 26 d. rungtynėse prieš PFK Arda, kurios baigėsi nulinėmis lygiosiomis. Klubas ir žaidėjas nutraukė sutartį bendru susitarimu. Per laiką, praleistą Bulagarijoje, sužaidė septynerias rungtynes, o jo atstovaujamas klubas iškovojo vieną pergalę, dvi lygiąsias ir keturis kartus turėjo pripažinti varžovų pranašumą.

### Gargždų „Banga“
2022 m. sausio mėn. pranešta, kad pratęsta sutartis ir žaidėjas atstovaus Gargždų „Bangos“ klubui ir 2022 m. sezone.

2023 m. vasario 1 d. tapo žinoma, kad žaidėjas lieka klube.

### „Valletta“ klubas
2024 m. m. sausio mėn. tapo žinoma, kad futbolininkas keliasi į Valletta FC (Malta).

## Statistika
; A lygos statistika

Spalvų reikšmės:
:  rungtyniavo A lygoje;
:  Pirmoje lygoje;

## Išnašos

## Nuorodos
* alyga.lt svetainė
* FLASHSCORE
* Transfermarkt
* lietuvosfutbolas.lt
* Globalsportsarchive
* fkbanga.lt svetainė
Renan Paulino

**Renanas** arba **Renanas Paulinas de Suza** (*Renan Paulino de Souza*; g. 1995 m. vasario 15 d.) – futbolininkas iš Brazilijos, saugas. Atstovavo Gargdžų „Bangai“.

## Karjera
Nuo 2013 m. atstovavo gimtinės klubams (Brazilijoje). San Paulo mieste gimęs Renanas pradėjo savo karjerą „Portuguesa“ komandoje ir debiutavo joje 2013 m. rugpjūčio 22 d., jo atstovaujama ekipa pralaimėjo namuose 1–2 prieš „Bahia“ klubą, kuris tais metais tapo „Copa Sudamericana“ nugalėtojais.

2014 m. gegužės 24 d. įmušė savo pirmąjį profesionalų įvartį. Jo atstovaujamas klubas šventė pergalę rezultatu 2-0 prieš Atlético Goianiense.

2015 m. rugpjūčio 17 d. pasirašė trejų metų sutartį su „Atlético Paranaense“.

2015 m. gruodžio 14 d. Renanas buvo paskolintas „Ferroviária“ klubui.

2017 m. buvo skolinamas Clube Náutico Capibaribe.

### Gargždų „Banga“
2022 m. sausio mėn. pranešta, kad žaidėjas atstovaus Gargždų „Bangos“ klubui. Rungtyniavo 95 numeriu pažymėtais marškinėliais.

2022 m. gegužės 22 d. rungtynėse pasižymėjo įvarčiu rungtynėse prieš FA Šiauliai. Po brazilo įvarčio pirmavo gargždiškiai (1:0), tačiau nesugebėjo išlaikyti persvaros ir rungtynės baigėsi lygiosiomis (1:1).

2022 m. rugpjūčio 21 d. pelnė įvartį rungtynėse prieš „Panevėžio“ klubą. Tuo metu varžovai pirmavo rezultatu 2:0, o po brazilo įvarčio – 2:1. Per likusį laiką įvarčių pelnyta nebuvo.

2023 m. birželio mėn. tapo žinoma, kad žaidėjas palieka „Bangos“ klubą.

Nuo 2023 m. vasaros rungtyniavo Shillong Lajong klube (Indija).

## Statistika
; A lygos statistika

Spalvų reikšmės:
:  Ekipa žaidė A lygoje;
:  Pirmos lygos ekipa;

## Išnašos

## Nuorodos
* alyga.lt svetainė
* SOCCERWAY
* lietuvosfutbolas.lt
* Transfermarkt 
* Globalsportsarchive
* fkbanga.lt svetainė
Melsvoji kelerija

**Melsvoji kelerija** (*Koeleria glauca*) – miglinių šeimos augalų rūšis. Paplitusi daugiausia Centrinėje Europoje, taip pat auga Skandinavijoje, vietomis Vakarų Europoje, europinėje Rusijoje, Kazachstane, Vakarų Sibire.

Tai daugiametis žolinis augalas. Šaknys trumpos. Augalas pilkšvai žalias, iki 50 cm aukščio. Stiebas ir lapų makštelės plaukuoti. Žiedynas – tanki cilindrinė šluotelė. Žydi birželį, sėklas brandina liepą.

Melsvoji kelerija auga išretintuose, skaisčiuose pušynuose (kur skliautas tankesnis tik vegetuoja) mažai puveningose dirvose, taip pat ant smėlėtų pakelių, upių ir ežerų pakrančių.


Pooideae spp Sturm27.jpg|Požymiai (melsvoji kelerija pažymėta nr. 2)
Koeleria glauca 2017-09-26 4337.jpg|Jaunų individų lapai
Koeleria glauca Strzęplica sina 2019-05-26 05.jpg|Žiedynai
Koelerion glaucae pustynia błędowska.jpg|Augavietė (Lenkija)


## Šaltiniai
Šilinis saliavas

**Šilinis saliavas** (*Peucedanum oreoselinum*) – salierinių šeimos augalas. Paplitęs beveik visoje Europoje ir Šiaurės Kaukaze.

Augalas daugiametis. Stiebas 25–100 cm aukščio, dryžuotas, pilnaviduris. Lapai 2–3 kartus plunksniški, jų viršutinė pusė blizganti, tamsiai žalia. Skėčiai išgaubti, su 12-25 stipinais, kurių vidinė pusė plaukuota. Vainiklapiai balti ar rausvi. Vaisius apskritas arba plačiai elipsiškas, iki 7 mm skersmens. Žydi šilinis saliavas liepos–rugpjūčio mėnesiais.

Šilinis saliavas auga sausuose šlaituose, pušynuose, pamiškėse, dažnas Pietų ir Vakarų Lietuvoje, kitur apyretis.


Flora medica, oder, Abbildung der wichtigsten officinellen Pflanzen (Pl. 137) (6032000601).jpg|Požymiai
Peucedanum oreoselinum sl38.jpg|Žiedynas
Peucedanum oreoselinum sl20.jpg|Žiedeliai
20170926Peucedanum oreoselinum3.jpg|Lapai


## Šaltiniai